Document ID: 32010D0720

SKLEP KOMISIJE
z dne 26. novembra 2010
o pooblastitvi Portugalske, da za izračun osnove za lastna sredstva iz naslova DDV uporabi podatke iz let pred predzadnjim letom
(notificirano pod dokumentarno številko C(2010) 8209)
(Besedilo v portugalskem jeziku je edino verodostojno)
(2010/720/EU, Euratom)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Pogodbe o ustanovitvi Evropske skupnosti za atomsko energijo,
ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti drugega pododstavka člena 4(4) Uredbe,
po posvetovanju s Svetovalnim odborom za lastna sredstva,
ob upoštevanju naslednjega:
(1)
Portugalska je Komisijo zaprosila za pooblastitev, da za izračun osnove za lastna sredstva iz naslova DDV za proračunsko leto 2009 uporabi nacionalne račune za leta pred predzadnjim letom.
(2)
Pri razčlenitvi transakcij po statističnih kategorijah v skladu s členom 4(4) Uredbe (EGS, Euratom) št. 1553/89 Portugalska ne more uporabiti nacionalnih računov za predzadnje leto pred proračunskim letom, za katero je treba izračunati osnovo za lastna sredstva iz naslova DDV, ker so samo nacionalni računi za leto 2006 dovolj podrobni, da omogočajo izračun ponderirane povprečne vrednosti za proračunsko leto 2009. Portugalsko je zato treba pooblastiti, da za izračun ponderirane povprečne vrednosti za proračunsko leto 2009 uporabi nacionalne račune za leto 2006 -
SPREJELA NASLEDNJI SKLEP:
Člen 1
Portugalska je pooblaščena, da pri razčlenitvi transakcij po statističnih kategorijah uporabi podatke iz nacionalnih računov za leto 2006 za izračun osnove za lastna sredstva iz naslova DDV za proračunsko leto 2009.
Člen 2
Ta sklep je naslovljen na Portugalsko republiko.
V Bruslju, 26. novembra 2010

Labels: 12
2
4
15